تکفیر
چوری کا حسی ثبوت پیش کیا جاتا ہے تو چور کے انکار کے بعد بھی اسے چور سمجھا جا سکتا ہے۔ لیکن کسی شخص کو کافر کہنے کے لیے ہمارے پاس کوئی ثبوت نہیں ہوتا۔ اس لیے کہ کفر کا مطلب جان بوجھ کر انکار ہے۔ یعنی ایک شخص یہ جان کر انکار کرتا ہے وہ درست بات کا انکار کر رہا ہے۔ جب ایک شخص یہ کہتا ہے وہ کفر نہیں کر رہا ہے بلکہ اسے بات سمجھ ہی یوں آئی ہے تو اسے کافر ثابت کرنے کے لیے کوئی ثبوت نہیں دیا جا سکتا۔ اس کے دل کا حال خدا جانتا ہے۔ رسول کی موجودگی میں اللہ بتا دیتا تھا کہ کون منافق ہے جو دل سے منکر ہے۔ مگر اب ہمارے پاس دل کی حالت جاننے کا کوئی طریقہ نہیں ہے۔